Selamat Pagi Malaysia

Selamat Pagi Malaysia (secara rasmi disingkat sebagai SPM) ialah sebuah rancangan televisyen bual bicara Malaysia yang disiarkan di TV1 dan Berita RTM. Bersiaran sejak 1 Januari 1984, ia dahulunya hanya disiarkan pada hujung minggu, terutamanya pada hari Jumaat dan Ahad. Siri ini memulakan siaran pagi sepenuh masa pada 1 Januari 1984.

Selain daripada segmen ceramah utama, rancangan bual bicara itu juga termasuk laporan langsung acara utama dari pelbagai lokasi di seluruh negara, serta  sebagai laporan cuaca daripada Jabatan Meteorologi Malaysia (MetMalaysia) dan segmen beli-belah di rumah yang menyasarkan penonton Melayu terutamanya.

Sejarah rancangan
RTM memperkenalkan dua segmen baru untuk Selamat Pagi Malaysia, iaitu Hilang dan Tele Hijau pada Februari 1993.

Pada 4 April 1993, rancangan ini melalui rombakan besar apabila ia dikenali sebagai Salam Mesra dan bersiaran setiap Ahad.

Pada 7 Januari 1994, Selamat Pagi Malaysia tampil berwajah baru dengan menampilkan segmen yang lebih menarik dan segar untuk memberi maklumat mengenai dasar kerajaan, pendidikan, pengetahuan am dan hiburan secara langsung dan rakaman.

Apabila TV1 memulakan siaran awal pagi pada 1 Mac 1994, siri ini memulakan siaran secara sepenuh masa yang mana tempoh masa siaran rancangan ditambah dari sejam kepada empat jam setiap hari.

Pada 31 Oktober 1994, SPM bertukar wajah bagi memberi lebih maklumat berbentuk hiburan kepada penonton siaran TV pagi.

Pada Tahun 2020, SPM akan bertukar ke set baharu di Studio N1, Wisma Berita.

Pada Tahun 2021, SPM bersiaran dengan tema "Teguh Kita Menang Bersama" disebabkan pandemik COVID-19.

Tahun 2022-2023 (Mac), SPM akan bersiaran sama ada 2 atau 3 jam iaitu pada hari Isnin-Jumaat jam 8.00 hingga 11.00 Pagi (Tetapi bersiaran sehingga 10.00 Pagi iaitu Isnin-Khamis kerana memberi laluan kepada Siaran Langsung dari Parlimen.), dengan hujung minggu sekali iaitu Sabtu dan Ahad jam 8.00 pagi hingga 10.00 Pagi.

Kini pada bulan April 2023, bersempena dengan RTM ke-77 Tahun, Selamat Pagi Malaysia akan bersiaran secara langsung selama 2 jam diikuti oleh SPM Plus (Tengok, Suka dan Beli) bermula jam 8.00 hingga 10.00 pagi.  

Pada tahun 2024 pula, Selamat Pagi Malaysia pula akan menyambut ulang tahun ke-40. Bersama semua pengacara akan memilih 40 lokasi dari seluruh Malaysia. Begitu juga sambutan ulang tahun RTM ke-78 yang akan berlangsung pada 1 April 2024 iaitu pada hari Isnin.

Kini, Majlis Penutup SPM 40 Tahun di Angkasapuri Kota Media dan ProjekXProduksi telah mendapat sambutan hangat yang menggalakkan khususnya kepada semua warga kerja penerbitan dan semua pengacara SPM tidak kira apa jua dari kalangan bangsa, agama dan negara.

Pada Tahun 2025 pula, Selamat Pagi Malaysia bersiaran selama 2 jam seperti biasa setiap hari jam 8:00 pagi hingga 10:00 pagi.

SPM akan bersiaran sehingga jam 10:00 pagi pada Isnin hingga Khamis seperti biasa kerana memberi laluan kepada Langsung Dari Parlimen sehingga selesai mesyuarat parlimen ditangguhkan sampai ke suatu tarikh yang belum ditetapkan.

Pada 26-28 Oktober 2025, Selamat Pagi Malaysia ditangguhkan seketika dan digantikan dengan siaran langsung Sidang Kemuncak ASEAN ke-47 yang bersiaran secara langsung dari Pusat Konvensyen Kuala Lumpur.RTM penyiar rasmi ASEAN 2025

Pada 29 Oktober 2025, Selamat Pagi Malaysia akan diteruskan seperti biasa selepas tamat siaran langsung Sidang Kemuncak ASEAN ke-47 yang berlangsung selama tiga hari di Pusat Konvensyen Kuala Lumpur sejak 26-28 Oktober 2025 yang lalu.

Pengacara

Pengacara Terkini
Hanie Hamid
Iffah Hazim
Irfan Syahmi Nasution
Ismail Adnan
Munawar Azmie
Raja Suefia Raja Arif
Ridwan Mustafa
Syafiqah Ishak
Syuhaida Ariffin
Terrence Dass

Bekas Pengacara
Fadzly Fuad (kini bersama Malaysia Hari Ini)
Hisham Salleh
Ahmad Tarmimi Siregar
Sayed Munawar Sayed Mustar
Sofea Nursolehha Tun (kini bersama Malaysia Hari Ini)
Margaret Gambang
Hana Ameera Mohamed
Shahril Sarapudin
Syairul Islam Basmullah
Budi Citawan Wan Hanafi
Dyya Nawai (Pengacara sempena Ulang Tahun RTM ke-75) (2021)
Hezri Rahil
Ivan Toh
Jeed Zulkifli
Andy Reza Rohadian
Faris Izzat Shaharudin
Elize Lee
Zulkfli Bujang
Shahren Yusri
Datin Suriani Abdul Rahman
Annie Joseph
Syamira Suffri
Sahee Shamsuddin
Stephen Chang
Iesya Toh
Ngasri Sain
Wan Syahrina Wan Ab Rahman
Zehra Zambri
Tazneem Faisal Meerangkutty
Fauziah Nawi
Zulkifli Ismail
Zaleha Khairene Ismail

Sambutan
Selamat Pagi Malaysia mencatat jumlah tontonan yang memberangsangkan apabila ia ditonton oleh kaum wanita kerana menayangkan pelbagai rancangan menarik dan membina minda sejak bersiaran sepenuh masa setiap hari pada 1 Januari 1984.

Lihat juga
 Apa Khabar Malaysia – rancangan bual bicara pagi yang disiarkan di Bernama TV
 Malaysia Hari Ini – rancangan bual bicara pagi yang disiarkan di TV3, saingan utama Selamat Pagi Malaysia
 Nasi Lemak Kopi O – rancangan bual bicara pagi yang disiarkan di TV9, saingan utama Selamat Pagi Malaysia

Rujukan

Pautan luar


Kategori:Rancangan televisyen RTM
Kategori:Rancangan temu bual televisyen Malaysia